ยาโก ฟัลเก

**ยาโก ฟัลเก ซิลบา** (; เกิดวันที่ 4 มกราคม ค.ศ. 1990) เป็นนักฟุตบอลอาชีพชาวสเปน ปัจจุบันลงเล่นตำแหน่งกองหน้าให้กับอาเมริกาเดกาลิ สโมสรในกาเตโกริอาปริเมราเอ

## สโมสรอาชีพ
### เริ่มต้นอาชีพ
ฟัลเกเกิดที่เมืองบิโก แคว้นกาลิเซีย เขาเริ่มต้นอาชีพกับเรอัลมาดริด ก่อนที่จะย้ายไปบาร์เซโลนาในปี ค.ศ. 2001 อย่างไรก็ตาม เขาไม่สามารถขึ้นมาเล่นให้กับทีมชุดใหญ่ได้ ดังนั้นวันที่ 30 สิงหาคม ค.ศ. 2008 เขาจึงไปยูเวนตุส ด้วยสัญญา 4 ปี และมีการเปิดตัวอย่างเป็นทางการเมื่อวันที่ 2 กันยายน ค.ศ. 2008 ค่าตัวในตอนนั้นอยู่ที่ 2.5 ล้านยูโร ต่อมาวันที่ 6 ธันวาคม ค.ศ. 2008 เขาลงเล่นให้กับสโมสรนัดแรกในการพบกับเลซเซ ซึ่งเป็นการแข่งขันนัดที่ 15 ของเซเรียอา ฤดูกาล 2008–09

วันที่ 25 สิงหาคม ค.ศ. 2009 ฟัลเกถูกปล่อยยืมตัวให้กับบารี ทีมน้องใหม่ในเซเรียอา หลังจบครึ่งฤดูกาลแรก เขากลับไปยูเวนตุสเมื่อวันที่ 15 มกราคม ค.ศ. 2010 โดยที่ไม่เคยลงเล่นให้กับทีมชุดใหญ่ของบารีเลย

วันที่ 29 กรกฎาคม ค.ศ. 2010 ฟัลเกถูกปล่อยยืมตัวให้กับบิยาร์เรอัล เบ เขาลงเล่นไป 36 นัด ทำได้ 11 ประตู ต่อมาวันที่ 30 มิถุนายน ค.ศ. 2011 สัญญายืมตัวสิ้นสุดลง เขาจึงกลับสู่ยูเวนตุส

### ทอตนัมฮอตสเปอร์
วันที่ 25 สิงหาคม ค.ศ. 2011 ฟัลเกถูกปล่อยยืมตัวหนึ่งฤดูกาลให้กับทอตนัมฮอตสเปอร์ สโมสรในพรีเมียร์ลีก โดยมีตัวเลือกให้สามารถซื้อขาดได้ เขามีชื่อเป็นตัวสำรองครั้งแรกเมื่อวันที่ 10 กันยายน ในนัดที่สเปอร์พบกับวุลเวอร์แฮมป์ตันวอนเดอเรอส์ แต่เขาก็ไม่ได้ลงเล่น เขาลงเล่นนัดแรกในอีก 5 วันถัดมา นัดที่สเปอร์เสมอกับพีเอโอเค ในการแข่งขันยูฟ่ายูโรปาลีก ฤดูกาล 2011–12

วันที่ 9 ธันวาคม ค.ศ. 2012 เขาลงเล่นในพรีเมียร์ลีกนัดแรก โดยลงเล่นเป็นตัวสำรองแทนที่เจอร์เมน เดโฟ ใน 5 นาทีสุดท้าย ในนัดนั้น สเปอร์แพ้เอฟเวอร์ตัน 1–2

#### เซาแทมป์ตัน (ยืมตัว)
วันที่ 16 มกราคม ค.ศ. 2012 ทอตนัมได้ซื้อฟัลเกด้วยค่าตัว 1 ล้านยูโร และปล่อยยืมตัวให้กับเซาแทมป์ตันในแชมเปียนชิป เจ็ดวัดถัดมา เขาลงเล่นนัดแรกให้กับสโมสร นัดที่แพ้เลสเตอร์ซิตี 0–2 อย่างไรก็ตาม เขาแทบไม่ได้ลงเล่นให้กับทีม*นักบุญ*เลย เขาจึงกลับสู่ทอตนัมในเดือนมิถุนายน และในวันที่ 18 กรกฎาคม เขาทำประตูในนัดกระชับมิตรที่ชนะสตีเวเนจ 2–0

#### อัลเมริอา (ยืมตัว)
วันที่ 23 มกราคม ค.ศ. 2013 ฟัลเกถูกปล่อยยืมตัวให้กับอัลเมริอาจนจบฤดูกาล เขาลงเล่นนัดแรกเมื่อวันที่ 4 กุมภาพันธ์ นัดที่แพ้เรอัลมาดริดกัสตียา 1–2 และทำประตูแรกเมื่อวันที่ 24 กุมภาพันธ์ นัดที่เปิดบ้านเอาชนะปัญเฟร์ราดินา 4–1 เขาลงเล่นไป 22 นัด ทำได้ 2 ประตู

#### ราโยบาเยกาโน (ยืมตัว)
วันที่ 22 สิงหาคม ค.ศ. 2013 ฟัลเกย้ายไปราโยบาเยกาโน สโมสรในลาลิกา ด้วยสัญญายืมตัวหนึ่งฤดูกาล แปดวันถัดมา เขาลงเล่นนัดแรกในนัดที่แพ้เลบันเต 1–2 ต่อมาเดือนกุมภาพันธ์ ค.ศ. 2014 เขาทำประตูแรกในนัดที่ราโยเปิดบ้านเอาชนะมาลากา 4–1

### เจนัว
วันที่ 1 สิงหาคม ค.ศ. 2014 เจนัวได้ยืนยันการซื้อตัวฟัลเก เขาทำประตูแรกเมื่อวันที่ 2 พฤศจิกายน ในนัดที่ชนะอูดีเนเซ 4–2 ต่อมาวันที่ 24 กุมภาพันธ์ ค.ศ. 2015 ฟัลเกทำประตูในนัดที่เสมอซัมป์โดเรีย 1–1 ต่อมาเขาทำสองประตูในนัดที่บุกชนะอาตาลันตา 4–1 เมื่อวันที่ 17 พฤษภาคม

### โรมา
วันที่ 1 กรกฎาคม ค.ศ. 2015 ฟัลเกถูกปล่อยยืมตัวให้กับโรมาด้วยค่าตัว 1 ล้านยูโร และสามารถถูกซื้อขาดหากได้ลงเล่นในนัดอย่างเป็นทางการหนึ่งนัด ซึ่งค่าตัวจะเพิ่มเป็น 7 ล้านยูโร โดยสัญญาซื้อนี้จะมีผลถึงวันที่ 30 มิถุนายน ค.ศ. 2020

### โตรีโน
วันที่ 19 กรกฎาคม ค.ศ. 2016 ฟัลเกถูกปล่อยยืมตัวให้กับโตรีโนในฤดูกาล 2016–17 ซึ่งมีตัวเลือกซื้อขาดได้ เขาทำประตูแรกให้กับโตรีโนเมื่อวันที่ 11 กันยายน ในนัดที่แพ้ 2–1 ต่ออาตาลันตา ต่อมาวันที่ 25 กันยายน เขาทำประตูในนัดที่เปิดบ้านชนะโรมา 3–1 จบฤดูกาล เขาทำได้ 12 ประตู และ 8 แอสซิสต์ เป็นผลงานที่ดีที่สุดนับตั้งแต่ปี ค.ศ. 2015 ตอนที่อยู่กับเจนัว ต่อมาวันที่ 4 มกราคม ค.ศ. 2017 โตรีโนได้ซื้อขาดฟัลเกอย่างเป็นทางการ

เขาเริ่มต้นฤดูกาล 2017–18 กับโตรีโน นับเป็นครั้งแรกที่เขาได้เล่นสองฤดูกาลติดต่อกันกับสโมสรเดียว

## ทีมชาติ
ในปี ค.ศ. 2008 ฟัลเกได้ลงเล่นให้กับทีมชาติกาลิเซีย ในนัดกระชับมิตรพบกับอิหร่าน

## สถิติ
### สโมสร

## เกียรติประวัติ
### สโมสร
**ยูเวนตุส ชุดเยาวชน**
* Torneo di Viareggio: 2009, 2010
### ทีมชาติ
**สเปน อายุไม่เกิน 17 ปี** 
*ฟุตบอลโลกเยาวชนอายุไม่เกิน 17 ปี รองชนะเลิศ: 2007
## อ้างอิง

## แหล่งข้อมูลอื่น
* 
* 
* โปรไฟล์ท่เว็บไซต์ Futbolme 
* 
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นในลาลิกา
หมวดหมู่:ผู้เล่นในเตร์เซราดิบิซิออน
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นอูเด อัลเมริอา
หมวดหมู่:ผู้เล่นราโยบาเยกาโน
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลเจนัว
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลโตรีโน
หมวดหมู่:ผู้เล่นเบเนเวนโตกัลโช
หมวดหมู่:นักฟุตบอลเยาวชนทีมชาติสเปน
หมวดหมู่:นักฟุตบอลต่างชาติในลีกอิตาลี